ട്വന്റി20: ഇംഗ്ലണ്ടിനെ തകര്ത്ത് ന്യൂസീലന്ഡ് ഫൈനലില് അബുദാബി: ട്വന്റി 20 ലോകകപ്പിന്റെ ആദ്യ സെമിയില് ഇംഗ്ലണ്ടിനെ അഞ്ചു വിക്കറ്റിന് തകര്ത്ത് ന്യൂസീലന്ഡ് ഫൈനലില് കടന്നു. ഇംഗ്ലണ്ട് ഉയര്ത്തിയ 167 റണ്സ് വിജയലക്ഷ്യം ആറു പന്തുകള് ശേഷിക്കേ അഞ്ചു വിക്കറ്റ് നഷ്ടത്തിലാണ് ന്യൂസീലന്ഡ് മറികടന്നത്. സ്കോര് : ഇംഗ്ലണ്ട് 166 4 വിക്കറ്റുകള്, 20 ഓവര്, ന്യൂസിലാന്ഡ് 167ഡാരില് മിച്ചല്, ഡെവോണ് കോണ്വെ, ജിമ്മി നീഷാം എന്നിവരുടെ ഇന്നിങ്സുകളാണ് കിവീസിന് ജയമൊരുക്കിയത്. ഇതോടെ 2019 ഏകദിന ലോകകപ്പ് ഫൈനല് പരാജയത്തിന് പകരം ചോദിക്കാനും ന്യൂസീലന്ഡിന് കഴിഞ്ഞു. പാകിസ്താന് ഓസ്ട്രേലിയ മത്സരത്തിലെ വിജയിയെ 14നു നടക്കുന്ന ഫൈനലില് ന്യൂസീലന്ഡ് നേരിടും. 47 പന്തില് നിന്ന് നാലു സിക്സും നാലു ഫോറുമടക്കം 72 റണ്സെടുത്ത ഡാരില് മിച്ചലാണ് കിവീസ് വിജയത്തിന് ചുക്കാന് പിടിച്ചത്. ഡാരില് മിച്ചലിന്റെ അര്ധ സെഞ്ച്വറിയാണ് കിവികള്ക്ക് രക്ഷയാത്. 47 പന്തില് പുറത്താകാതെ 72 റണ്സാണ് അദ്ദേഹം അടിച്ചുകൂട്ടിയത്. നാല് ബൗറികളും നാല് സിക്സറുകളുമടങ്ങുന്നതാണ് മിച്ചലിന്റെ ഇന്നിങ്സ്. 38 പന്തുകളില് 46 റണ്സുമായി ഡേവോണ് കോണ്വോയും 11 പന്തില് 27 റണ്സുമായി ജെയിംസ് നീഷമും മികച്ച പ്രകടനം നടത്തി. ഇതാദ്യമായാണ് ന്യൂസിലാന്ഡ് ടി20 ലോകകപ്പിന്റെ ഫൈനലിലെത്തുന്നത്. നേരത്തെ 20 ഓവറില് നാല് വിക്കറ്റ് നഷ്ടത്തിലാണ് ഇംഗ്ലണ്ട് 166 റണ്സ് നേടിയത്. അര്ധ സെഞ്ച്വറിയുമായി മുഈന് അലിയാണ് ടീമിന് വേണ്ടി തിളങ്ങിയത്. 51 റണ്സാണ് അലി നേടിയത്. 37 പന്തുകളില് നിന്ന് മൂന്ന് ഫോറും രണ്ട് സിക്സറും. ഡേവിഡ് മലാന് 41 റണ്സ് നേടി ടോസ് നേടിയ ന്യൂസിലാന്ഡ് ഇംഗ്ലണ്ടിനെ ബാറ്റിങ്ങിന് അയക്കുകയായിരുന്നു.